- 4.3 By die ontvangs van 'n versoek van 'n Kerkraad om 'n KO, art 8 aansoek te oorweeg, sal die Klassis
- 4.3.1 Al die toepaslike dokumentasie oorweeg om te bevestig dat die Kerkraad die saak C deeglik evalueer het.
- 4.3.2 Indien die Klassis oordeel dat die Kerkraad die saak deeglik oorweeg het, doen die A B C D Klassis haar eie bevestiging. Vir hulle eie rekening moet hulle diskresie gebruik om in eie reg te beoordeel of die Klassis self ook bevestig dat die aansoeker begaaf is met die nodige buitengewone gawes - deur al die getuienis in ag te neem en hulle eie te bekom soos van toepassing (bv getuienis van ander kerke in die ressort van die Klassis, persoonlike onderhoud ens). Die Klassis kan oorweeg om 'n soortgelyke benadering te volg as die riglyn vir die Kerkraad (sien 4.2.2 hierbo). Die Klassis kan dit oorweeg om proefpreke te versoek alhoewel dit ietwat voortydig sou wees in vergeleke met die logiese volgorde ooreengekom in KO, art 8.
- 4.3.3 Indien die Klassis oordeel dat die aansoeker nie beskik oor die voorgeskrewe buitengewone gawes nie, of indien die Klassis van oordeel is dat die Kerkraad die saak nie deeglik oorweeg het nie, dan word dit terug verwys na die Kerkraad om onderskeidelik die persoon pastoraal te ondersteun of om die saak deeglik te oorweeg soos van toepassing.
- 4.3.4 Indien die Klassis oordeel dat die aansoeker wel beskik oor die voorgeskrewe buitengewone gawes, dan
- 4.3.4.1 Rig die Klassis 'n versoek tot die Teologiese Skool Potchefstroom (TSP) om die teologiese kennis van die aansoeker te ondersoek met die oogmerk om tekortkominge te identifiseer en praktiese aanbevelings te maak van hoe dit aangevul/oorbrug kon word (bv materiaal wat bestudeer kan word met begeleiding deur 'n bedienaar van die Woord).
- 4.3.4.2 Oorweeg die Klassis die evaluasie deur die TSP. Afhangende van die omvang en wesenlikheid van die tekortkoming van kennis kan die Klassis dit terugverwys na die Kerkraad. Indien die tekortkoming nie ernstig is nie rig die Klassis dan 'n versoek aan die Streeksinode om die aansoek te oorweeg. Die Klassis se versoek sou in alle gevalle 'n aanbeveling insluit van hoe enige geïdentifiseerde tekortkoming aangespreek sou word.
- 4.4 Na ontvangs van 'n gemotiveerde versoek van die Klassis om die eksaminering ten opsigte van KO, art 8 te oorweeg en goed te keur, sal die Streeksinode
- 4.4.1 Die getuienis van die Kerkraad en die Klassis oorweeg. Die Klassis versoek moet die evaluasie verslag van die TSP insluit tesame met aanbevelings oor hoe die geïdentifiseerde tekortkomings oorbrug sou word.
- 4.4.2 Indien die Streeksinode oordeel dat die Klassis se oorweging voldoende was en dat die aanbeveling geloofwaardig is, dan eksamineer die Streeksinode die regsinnigheid van die aansoeker.
- 4.4.3 Indien die Streeksinode oordeel dat die regsinnigheid van die aansoeker goed is tesame met die gevolgtrekking dat hy wel beskik oor die buitengewone gawes, verleen die Streeksinode goedkeuring dat die Klassis 'n 'periode van private preekproewe' definieer en uitvoer op 'n wyse wat die Klassis bepaal. Hierdie periode kan naas die lewering van preekproewe ook addisionele toerusting kon insluit om potensiële tekortkominge in teologiese kennis aan te spreek.
- 4.5 Met goedkeuring om 'n periode van preekproewe te reël, sal die Klassis
- 4.5.1 In samewerking met die aansoeker se Kerkraad en moontlik 'n naburige kerk, 'n periode stel waartydens die aansoeker preekproewe lewer onder toesig van die Kerkraad (of Kerkrade). Addisionele reëlings kan getref word vir afrigting en mentorskap en geleenthede vir verdere ontwikkeling en verfyning in die praktiese aanwending van die gawes nodig in die diens van die Woord. (Dit sal goeie praktyk wees om sodanige ondersteuningsplan reeds in te sluit in die aanbeveling aan die Streeksinode.)
- 4.5.2 Oorweeg soos toepaslik die vorderingsterugvoer van die Kerkraad wat toesig hou oor die proses van die aansoeker se ontwikkeling.

298